Module
Enhavo
Indekso 🔎︎

# Krei raportojn

Raporto estas Verkilo-teksta dokumento kiu povas vidigi viajn datumojn en organizitaj aranĝo kaj formato. En LibreOffice-Datumbazilo, vi povas elekti krei raporton aŭ permane per ŝovo-demeto en la Raportkonstruila fenestro, aŭ duonaŭtomate sekvante serion de dialogoj en la Raporta Asistanto.

La jena listo prezentas informon por decidi kiun metodon uzi por viaj datuamoj.

Raporta Konstruilo | Raporta asistanto
Startigita per la komando "Krei informpeton en dezajna vido". | Startigita per la komando "Uzi asistanton por krei raporton".
Plena fleksebleco uzi raportajn kapojn kaj piedojn, paĝajn kapojn kaj piedojn, plurkolumnajn raportojn. | Uzas Verkilo-ŝablonon por generi raportan dokumenton.
Uzu ŝovo-demeton por pozicii la rikordajn kampojn aŭ aliajn dezajnajn elementojn, ekzemple bildojn aŭ liniojn. | Elektu el kelkaj donitaj ebloj por aranĝi la datumajn rikordojn.
Generas unu-fojan ekrankopion de la datumoj. Por vidigi ĝisdatan raporton, rulu la saman raporton denove por krei Verkilo-dokumenton kun la ĝisdataj datumoj. | Vi povas elekti generi unu-fojan ekrankopion kun fiksitaj datumoj, aŭ "vivan" raporton kun ligiloj al la aktualaj datumoj je la tempo kiam vi malfermos la Datumbazilo-dosieron.
Konservas la raporton kiel Verkilo-dokumenton. Konservas la informon pri kiel krei la raporton en la Datumbazo-dosiero. | Konservas la raporton kaj la informon pri kiel krei la raporton en la Datumbazo-dosiero.
Elektu je Malfermi en la kunteksta menuo aŭ duoble alklaku la raportan nomon por krei novan raporton kun la aktuala nomo. | Elektu je Malfermi en la kunteksta menuo aŭ duoble alklaku la raportan nomon aŭ por vidi denove la statikan ekrankopion de la datumoj de la unua kreotempo, aŭ por krei novan raporton kun la aktualaj datumoj. Tio dependas de via elekto en la lasta paĝo de la asistanto.
Elektu je Redakti en la kunteksta menuo de raporta nomo por malfermi la Raportokonstruilan fenestron kun la ŝargita informo de la raporto. | Elektu je Redakti en la kunteksta menuo de raporta nomo por redakti la Verkilo-ŝablonon uzitan por krei la raporton.

## Krei novan raporton permane per la dezajna vido

1. Malfermu la datumbazan dosieron kie krei la novan raporton.

2. En la maldekstra panelo de la datumbaza fenestro, alklaku al la bildsimbolo Raportoj

3. Alklaku al Krei raporton en dezajna vido.

4. Sekvu la instrukciojn en la manlibro Raporta Konstruilo.

## Krei novan raporton per la Informpeta Asistanto.

1. Malfermu la datumbazan dosieron kie krei la novan raporton.

2. En la maldekstra panelo de la datumbaza fenestro, alklaku al la bildsimbolo Raportoj

3. Elklaku al Uzi Asistanton por krei raporton.

4. Sekvu la paŝojn de la Raporta Asistanto por krei la raporton.

Rilataj temoj

Using and Editing Database Reports

Uzi datumbazojn en LibreOffice Datumbazo

Database Overview