Module
Enhavo
Indekso 🔎︎

# Enmeti titolajn paĝojn en la dokumenton.

Enmeti titolajn paĝojn en la dokumenton.

Titolaj paĝoj estas paĝoj ĉe la komenco de la dokumento kiuj listigas la publigigan informon, ekzemple la titolo de la publikaĵo, la nomo de la aŭtoro, ktp. Ĉi tiuj paĝoj havas malsaman aranĝon al la paĝoj de la dokumenta korpo, ĉar ili eble ne havas paĝnumeradon, iam alian titolon kaj paĝopiedon kaj eĉ malsamajn marĝenojn aŭ fonon.

Por atingi ĉi tiun komandon...

Elektu je Formato - Titolpaĝo

Multaj dokumentoj, ekzemple leteroj kaj raportoj, havas unuan paĝon kiu diferencas de la aliaj paĝoj. Ekzemple, la unua paĝo de leterkapo tipe havas malsaman titolon aŭ la unua paĝo de raporto eble ne havas paĝokapon aŭ paĝopiedon, dum la aliaj paĝoj havas tiujn. Estas facile atingi tion per LibreOffice-Verkilo.

Paĝokapo kaj paĝopiedo, nombrado, marĝenoj kaj orientiĝo estas atributoj kiuj apartenas al paĝaj stiloj. LibreOffice-Verkilo ebligas al vi enmeti vakan titolpaĝon ĉe iu punkto en via dokumenton, aŭ formati ekzistantan paĝon kiel alian paĝon, enmetante salton sekvatan de paĝa stilo elektita de vi aŭ ŝanĝante la paĝan stilon ĉe la kursora pozicio.

Uzante la Aprioran (aŭ alian) paĝan stilon por via dokumento, vi povas aldoni paĝokapon aŭ paĝopiedon laŭplaĉe al la unua paĝo malelektante la agordon Sama enhavo en la unua paĝo en la paĝokapa/pieda langetoj en la dialogo Paĝa stilo, kaj aldonante la paĝokapon aŭ paĝopiedon. Vi povas aldoni alian kapon aŭ piedon al la aliaj paĝoj de la dokumento.

## Por konverti la unuan paĝon de la dokumento al titolpaĝo

1. Meti la kursoron en la unuan paĝon,

2. El la menubreto, elektu eron Formato - Titolpaĝo...

3. Elektu je Konverti ekzistantajn paĝojn al titolpaĝoj

4. Elektu la stilon de la titolpaĝo en la zono Redakti paĝajn atributojn

Apriore, LibreOffice elektas la Unuan paĝon

5. Agordu la paĝnumerajn reagordajn eblojn.

6. Alklaku je Akcepti.

Tio ŝanĝos la aktualan paĝan stilon al Unua paĝo kaj la sekvaj paĝoj havos je laApriora stilo.

## Por enmeti titolpaĝon ie en la dokumento.

Meti la kursoron kie vi volas enmeti novan titolpaĝon.

1. El la menubreto, elektu eron Formato - Titolpaĝo...

2. Elektu je Enmeti novajn titolpaĝojn

3. Agordu la nombron da titolpaĝoj enmetotaj

4. Agordu la titolpaĝan lokon atribuante ĝian paĝnumeron per la numeradilo.

5. Agordu la paĝnumerajn reagordajn eblojn.

6. Alklaku je Akcepti.

Tio enmetos paĝan salton kaj ŝanĝos la aktualan paĝan stilon al Unua paĝo. La sekvaj paĝoj havos la paĝan stilon Apriora stilo.

## Por forigi titolpaĝon:

Vi ne povas forigi titolpaĝon. Vi devas ŝanĝi ĝian paĝostilan formaton de Unua paĝo al la bezonata paĝostilo.

1. Metu la kursoron en la paĝon kies stilon vi volas ŝanĝi

2. En la flankbreta deko, elektu je Flankaj bretaj agordoj - Stiloj.

3. El la Stiloj, elektu butonon Paĝaj stiloj.

4. El la listo de Stiloj, elektu la paĝan stilon aplikotan.

5. Duoble alklaku la paĝan stilon aplikotan.

Rilataj temoj

- Formati paĝon,

- Paĝosalto,

- Krei paĝan stilon bazitan sur la aktuala paĝo.