Module
Enhavo
Indekso 🔎︎

# Makroo

Agordas la makroon rulotan kiam oni alklakas al bildo, kadro, aŭ OLE-objekto.

Por atingi ĉi tiun komandon...

Elektu langetonEnmeti/Formato - Bildo - Makroo

Elektu langeton Formato - Kadro kaj objekto - Atributoj - Makroo

Elektu menuerojn Iloj - Aŭtomata teksto - Aŭtomata teksto (butono) - Makroo

Elektu Redakti - BildoMapo - malfermi kuntekstan menuon - Makroo

Elektu langeton Formati - Signoj - Hiperligilo - butonon Eventoj

## Evento

Listigas la eventojn kiuj povos lanĉi makroon. Listigas nur eventojn rilatajn al la elektita objekto.

La jena tabelo listigas la objektajn tipojn kaj la eventojn kiuj povas ekagigi makroon:

Evento | Eventa ekagilo | OLE-objekto | Bildo | Kadro | Aŭtomata teksto | Bildmapa zono | Hiperligilo
Alklaki objekton | objekto estas elektita | ✓ | ✓ | ✓ |  |  |
Muso super objekto | musa sago moviĝas super objekto | ✓ | ✓ | ✓ |  | ✓ | ✓
Ekagigi hiperligilon | alklakiĝas hiperligilo atribuita al la objekto | ✓ | ✓ | ✓ |  |  | ✓
Muso eliras objekton | musa sago moviĝas for de la objekto | ✓ | ✓ | ✓ |  | ✓ | ✓
Sukcese ŝargis bildon | sukcese ŝargis bildon |  | ✓ |  |  |  |
Ĉesis ŝargi bildon | uzanto haltis ŝargi grafikaĵon (ekzemple, dum elŝutado) |  | ✓ |  |  |  |
Ne eblis ŝargi bildon | ne sukcesis ŝargi bildon |  | ✓ |  |  |  |
Enigi alfabetajn signojn | teksto enigita |  |  | ✓ |  |  |
Enmeti nealfabetajn signojn | Enigitaj estas nepreseblaj signoj, ekzemple taboj kaj linisaltoj |  |  | ✓ |  |  |
Regrandigi kadron | kadro estas regrandigita |  |  | ✓ |  |  |
Movi kadron | kadro estas movita |  |  | ✓ |  |  |
Antaŭ enmeto de aŭtomata teksto | antaŭ ol enmeti aŭtomatan tekston |  |  |  | ✓ |  |
Post enmeto de aŭtomata teksto | post enmeto de aŭtomata teksto |  |  |  | ✓ |  |

Por eventoj ligitaj al regiloj en formularoj, legu je Atributoj de kontrolkampo aŭ Atributoj de formularo.

## Atribuita ago

Agordu la makroon rulotan kiam la elektita evento okazos.

Frames allow you to link certain events to a function that then decides if the event is handled by LibreOffice Writer or by the function. See the LibreOffice Basic Help for more information.

### Makroo de

Listigas la programon de LibreOffice kaj eventualan malferman dokumenton de LibreOffice. En tiu listo, elektu la lokon kie vi volas elekti la makroojn.

### Ekzistantaj makrooj

Listigas la disponeblajn makroojn. Elektu la makroon atribuotan al la elektita evento, kaj alklaku al Atribui.

## Atribui

Atribuas la elektitan makroon al la elektita evento.

## Forigi

Forigas la makroan agordon el la elektita elemento.